107 



mogli pomišljati, može se veliiiom pouzdanošću ustvrditi, jer od 

 toga mora našu terasu rastavljaju gorski lanci Plješevice, Kapele 

 i Velebita, koji su u najmanju ruku tako stari kao i sjeverna 

 kotlina Jadranskoga mora. Valja nam dakle segnuti u davniju 

 geologijsku prošlost. 



Za riješenje našega pitanja odlučne je vrijednosti, da u 

 glavnom utvrdimo, u kojoj su geologijskoj periodi posLale uzvi- 

 sine onoga kraja, kojemu naša terasa pripada, i kakve su se pi'o- 

 mjene na njima događale od onda pa do najmlađe geologijske 

 periode.^) 



Na tlu Bosne javljaju nam se sve geologijske formacije od 

 Karbonske dalje sve do najmlađe aluvijske. Za svake te forma- 

 cije bilo je dakako i pomicanja morske međice (üferlinie) sad 

 na više sad na niže, ili kako neki naučnjaci radije vele: tle se 

 uzdizalo i spuštalo. Tek se u nekim geolog, formacijama ti ge- 

 otektonski procesi u osobito jakoj formi javljahu, stvorivši time 

 i velike promjene na licu našega planeta. U paleozojskoj se pe- 

 riodi ističe takvim procesima zadnja faza karbon-formacije, a u 

 kenozojskoj ili tercijernoj njena srednja faza, dakle oligocen i 

 miocen. Za postanje oblika tla u Bosni i Hercegovini baš su 

 ove dvije posljednje formacije veoma znamenite. Prvi put nam 

 u oligocenu izbija sva Bosna na suho izuzevši njezin najsjevero- 

 istočniji dio. 



Bijaše to čitavo tle nizina, koja je iznad površine bližnjih 

 mora tek neznatno provirivala. U manjim i većim udubinama te 

 nizine iskupljala se oborina i voda mnogih tekućica, slažući u 

 njima građu snesenu s mlade oligocenske nizine. A kad u ka- 

 snijim formacijima i te udubine izbiju na suho, javit će nam se taj 

 naplavak, modeliran radom erozije i denudacije u formi uzvisina, 

 kako ih lijepo viđamo naročito u sarajevsko-travničkoj tercijernoj 

 zavali. I opet se uzbuniše geotektonske sile u utrobi Zemljinoj. 

 Na početku bližnje miocen-formacije počinje se tle pojače nabirati, 

 stvaraju se gorski lanci pravcem od sjeverozapada prema jugo- 

 istoku ; udaren je temelj planinama t. zv. dinarskoga sistema. Po- 

 radi toga nabiranja spušta se pomalo tle sjeverne Bosne, a bližnje 

 more panonske kotline počinje u tu depresiju pomalo navirati 



') Geolog, prilike crpene .su iz djela : Dr. F. Katzer: G-eolog. Führer 

 durch Bos. u. Herceg., te Mojsisovics-Tietzi-Bittner : Grundlinien d. Geologie 

 von Bos.-Hercesrovina. 



